Григорьев Марк Петрович

Григорьев Марк Петрович — математик учуонай, учуутал, төрүччү чинчийээччи (генеалог), Саха сирин үс нэһилиэгин Ытык киһитэ.

Дифференциальнай уравнениеларынан дьарыктанар, физико-математическай билим хандьыдаата. ХИФУ математикаҕа инстутуутун дассыана.

1945 сыллаахха тохсунньу 27 күнүгэр Кэбээйи улууһун I Лүүчүн нэһилиэгэр төрөөбүт. 
Эһэтэ Тыппаҥ Охонооһой диэн киһи эбит. Аҕата Охонооһой үһүс уола Бадык Бүөтүр (03.05.1908-12.07.1985 сс.), ийэтэ — Кэтээччинтэн Омукчаан Саппырыан кыыһа Мотуруона (14.11.1918-04.11.1982 сс.). Төрөппүттэрэ уон оҕону төрөппүттэриттэн үс оҕо кыра саастарыгар өлбүттэр. Марк бу ыал улахан оҕолоро.

1963 сыллаахтан СГУ физмат факультетыгар математика салаатыгар үөрэммит. 1967-1970 сс. ЛГУ аспирана. 14.06.1984 с. хандьыдаат диссэртээссийэтин "Устойчивость и периодические решения некоторых классов систем дифференциальных уравнений в критических случаях" диэн тиэмэҕэ көмүскээбит. 1989 сылтан СГУ/ХИФУ дифференциальнай тэҥнэбиллэр кафедраларын дассыана. 40-тан тахса билим бэчээтигэр тахсыбыт үлэлэрдээх. 

Иллэҥ кэмигэр төрүччү оҥоруунан дьарыктанар, Лүүчүннэр төрүттэрин туһунан кинигэ ааптара.

 Библиография 
 Кинигэлэрэ: 
 Григорьев М.П., Ионов С.С. Лүүчүннэр үйэлэр аҥааттар аартыктарынан. Дьокуускай: Бичик, 2003.
 Григорьев М.П. Мукучу нэһилиэгин былыргытыттан. – Дьокуускай, 2006.
 Семенова Г.Е., Григорьев М.П. Софронов Егор Трофимович (Биоблиографический указатель). – Изд. ЯГУ, 2006.
 Григорьев М.П., Максимов П.С. Өбүгэлэрбит омоон суолларынан. – Дьокуускай, Бичик, 2008.
 Григорьев М.П. Модут нэһилиэгэ. – Дьокуускай, ХИФУ издательскэй дьиэтэ, 2011.
 Михайлова Татьяна Николаевна, Григорьев Марк Петрович, Им Ия Николаевна, Андреева Дария Алексеевна. Столетний юбилей Первого Лючинского наслега. – Якутск: РГ. Ректайм, 2012.
 Иванов В.И., Павлов С.П., Григорьев М.П. Куокуйдар. Кимтэн кииннээхпитий, хантан хааннаахпытый. – Дьокуускай: Көмүөл, 2012.
 Максимов П.С., Григорьев М.П.Аймахтары анаардахха, уруулары сурастахха. Дьокуускай: Бичик, 2012.
 Григорьев М.П., Максимов П.С. Тыайалар. – Дьокуускай, ООО “ЦИКЛ”, 2013.
 Васильев В.И., Григорьев М.П., Дмитриева М.П., Осипова М.В. Бастакы Үөдүгэй: ааспыты аҕыннахха, умнуллубуту сөргүттэххэ. Дьокуускай, 2013.
 Ильин Н.И., Григорьев М.П. Ревизские сказки. Переписные листы Якутской области Малтанского наслега Кангаласского (Западного-Кангаласского) улуса с 1795 по 1928 гг. ИП Скобелев О.А., 2013.
 Аксаков А.С., Васильев В.И., Григорьев М.П., Дмитриева М.П. Күүлэттэр: урукку дьыллар уорҕаларыгар. – Дьокуускай, ХИФУ издательскэй дьиэтэ, 2014.
 Григорьев М.П. Үөһээ Бүлүү суруйааччыларын төрүччүлэрэ. – Дьокуускай, Компания “Дани Алмас”, 2015.
 Николаев В.Ф., Григорьев М.П. Кырыкый. Удьуор утумун сонордоон. ОАО “Медиа холдинг Якутия”, 2016.
 Григорьев М.П., Винокурова Т.Е. Маҥаастар. ОАО “Медиа холдинг Якутия”, 2018.
 Колтовской П.С., Григорьев М.П. Олох уһун суолунан. – Дьокуускай: ООО “Типография СМИК”, 2019.
 Григорьев М.П., Колтовской П.С., Павлов А.А. Үс Бүлүү айдарыылаахтара. – Дьокуускай: Бичик, 2019.
 Григорьев М.П. Үс Бүлүү албан ааттаахтара. – Дьокуускай, ХИФУ издательскэй дьиэтэ, 2020.
 Григорьев М.П., Алексеев В.И. Маһары Бозеков Кэбээйитээҕи, Горнайдааҕы сыдьааннара. – Бэрдьигэстээх, 2021.
 Григорьев М.П. Учуонай математиктар төрүччүлэрэ. – Дьокуускай, Дани Алмас, 2021. - 560 с. ил., портр.
 Григорьев М.П., Павлов А.А. Алыһардаах Аана. – Дьокуускай, Айар, 2022.
 Григорьев М.П. Учуутал – реабилитатор Галина Григорьева. – Дьокуускай, ХИФУ издательскэй дьиэтэ, 2022.
 Алексеев В.И., Григорьев М.П. Норуодунай суруйааччылар төрөппүттэрэ Бүөтүстээх Маарыйа. – Бэрдьигэстээх, 2024.

 Кинигэлэргэ киирбит ыстатыйалара: 
 Б.Т.Гоголев, М.Т.Гоголева. Олоҥхоһут Доропуун. – Дьокуускай, 2007. П.С.Максимов, М.П.Григорьев. Төрүт өбүгэлэрбит олохторо. – 7-8 с.
 Иванов В.И., Павлов С.П., Павлова В.Г. Куокуй. – Дьокуускай, Бичик. П.С.Максимов, М.П.Григорьев. Кулубалар. 67-73 с.
 Яковлева А. И., Тимофеева Т.Т. Күн сирин Айыытын ойууна. – Дьокуускай, 2010. П.С.Максимов, М.П.Григорьев. Владимир Алексеевич Кондаков төрдө-ууһа. 34-43 с.
 Аммосова М.С., Афанасьева В.И., Васильева Н.В., Трофимцев Ю.И. Василий Иванович Васильев: ученый, учитель, организатор. М.П.Григорьев. Родословная Василия Ивановича Васильева. – 20-34 с.

Ону таһынан 50-ча биллиилээх дьон төрүччүлэрин туһунан ыстатыйалара "Чолбон", "Күрүлгэн" сурунаалларга тахсыталаабыттара.

 Дьиэ кэргэнэ 
Кэргэнэ Өлүөхүмэ Токотуттан төрүттээх Корнилова Галина Гаврильевна (04.08.1945-14.07.2021 сс.), икки оҕолоох: 
 уола Гавриил (1968 с.т.), кэргэнэ Местникова Анастасия Викторовна (1977 с.т), сиэнэ Таня (2005 с.т.); 
 кыыһа Надежда (1976 с.т.), кэргэнэ Егор Климович Мартынов (1976 с.т.) этэ, үс оҕолоох: Стас (1996 с.т.), Таисия (2010 с.т.), Эльдар (2014 с.т.).

 Наҕараадалара, ытык ааттара 
 РФ үрдүкү идэтийэн үөрэхтээһин ытык үлэһитэ (Почетный работник высшего прфессионального образования Российской Федерации, 25.11.2002)
 Учууталлар учууталлара (29.11.2004)
 ХИФУ бэтэрээнэ (Почетный ветеран СВФУ, 25.03.2015)
 «Үлэ бэтэрээнэ» (2010)
 Кэбээйи улууһун I Лүүчүн нэһилиэгин Ытык киһитэ
 Кэбээйи улууһун II Лүүчүн нэһилиэгин Ытык киһитэ
 Үөһээ Бүлүү улууһун Далыр нэһилиэгин Ытык киһитэ
 “Методист Якутии” бэлиэ (2022).

 Эбии маны көр 
 Биллибэт дьылҕалаах Лүүчүннэр , "Кэскил" хаһыат, от ыйын 13, 2018 

Категория:Дьон алпаабытынан
Категория:Чинчийээччилэр
Категория:1945 сыллаахха төрөөбүттэр
Категория:Тохсунньу 27 күнүгэр төрөөбүттэр
Категория:Кэбээйи улууһугар төрөөбүттэр
Категория:Төрүччү